Võru linn  sõlmis süvendustöödeks OÜga Saaretu lepingu möödunud aasta 30. detsembril. Linnavalitsus tunnistas detsembri algul parimaks OÜ Saaretu pakkumise summas 2,8 miljonit krooni koos käibemaksuga. Ülejäänud pakkujad olid osaühingud Vändra MP, Talvakas ning Kagumerk. Pakkumine puudutab ainult vana jõesängi süvendamist, esialgsest kavast kaevata Tamula jõe poolsesse külge ka lisatiik linnavalitsus loobus. Samuti loobuti kavast kaevata täiesti uus kanal vana jõesängi kõrvale.